En dansk kommunalpolitiker er blevet tiltalt for drabsforsøg og vold af særlig farlig karakter. Dermed risikerer han flere års fængsel, skriver B.T.

Politikeren er foreløbig beskyttet af et navneforbud.

Derfor kan det ikke fortælles, hvilken kommunalbestyrelsen han har været medlem af - og for hvilket parti.

Ifølge anklageskriftet, som B.T. har fået aktindsigt i, er politikeren tiltalt for i foråret at have brudt ind hos sin sovende ekskæreste.

Læs også Politiker tiltalt for momssvindel for 650.000 kroner

Midt om natten knuste han ifølge tiltalen en rude i hendes hjem, og trængte ind til hende i soveværelset, hvor også deres fælles barn sov.

Det skete, mens han var maskeret og medbragte et tungt slagvåben.

Ifølge anklageskriftet var det politikerens hensigt at dræbte ekskonen. Den sovende kvinde blev vækket ved at blive slået adskillige gange i hovedet og på kroppen med slagvåbnet.

Eksmanden havde dog ikke held til at slå hende ihjel, da hun havde held til at værge for sig. Alligevel var hun ifølge tiltalen i livsfare og blev påført brud på arme, ben, ribben samt brud på halspulsåren, skriver B.T.